**Πανεπιστήμιο Δυτικής Μακεδονίας Τμήμα Εικαστικών και Εφαρμοσμένων Τεχνών**

Πτυχιακή

Μανουσαρίδου Ελένη

Α.Μ. 349

Πτυχιακή Ιουνίου 2014

Καθηγητής :Καστρίτσης Ιωάννης

Το θέμα είναι το κενό συναίσθημα. Ο τρόμος του τίποτα. Ο πόνος της άδειας ψυχής.

Σε όλη μου τη ζωή είχα αυτό το «συναίσθημα». Και αυτό προηγούνταν κάθε άλλου συναισθήματος. Μου προκαλούσε θλίψη και ερχόταν όταν αυτά που έκανα, αυτά που ζούσα, οι άνθρωποι που συναναστρεφόμουν «δεν με γέμιζαν». Οι άνθρωποι αυτοί που ίσως γνωρίζοντας τους με κάνανε πιο δυνατή αλλά οι συγκυρίες δεν ήταν οι κατάλληλες ώστε να μπορέσω να το αντιληφθώ . Αυτό ήταν ένα μόνιμο πράγμα μέσα στην ψυχή μου που άλλοτε το ξεχνούσα και άλλοτε το ένιωθα να με πονάει χλιαρά και βάναυσα. Και μετά ακολουθούσαν τα διάφορα αυτοκαταστροφικά συναισθήματα: θλίψη, φόβος, θυμός, απελπισία, πνίξιμο, κενό.

Ναι, κενό. Πίσω από όλα αυτά υπήρχε ένα βαθύ κενό που όποτε το θυμόμουν με φόβιζε. Ήταν αυτό που είχα ονομάσει «θλίψη», ή «κατάθλιψη» . Ήταν το κενό που προσπαθούσα να γεμίσω με ποσότητες συναναστροφών, φαγητού, γνώσεων και επιτευγμάτων. Ένα κενό που ενώ προσωρινά γέμιζε, άδειαζε σχεδόν αμέσως. Και όσο το γέμιζα, τόσο ξεχείλωνε και μεγάλωνε.

Νομίζω ότι οι περισσότεροι άνθρωποι έχουν έρθει αντιμέτωποι με αυτό το κενό . Mου το έχουν περιγράψει αρκετοί με τον ίδιο τρόπο που το νιώθω και εγώ. Ίσως είναι κάποιο συνάισθημα που έχει σχέση με την ματαιότητα ή την αδυναμία . Με το ότι κι αν κάνεις δεν θα μείνεις ευχαριστημένη. Ίσως αυτό να ενδυκνείει και απληστία.

To κενό λοιπόν, πάντα υπάρχει και είναι αυτό που μας κάνει να νιώθουμε ζωντανοί τελικά....

Όμως η ουσία βρίσκεται στο να μην προσπαθεί κανείς να το "παλέψει".

Το κενό αυτό είναι ένας "δράκος" που τρέφεται με την ενέργεια που σπαταλάμε για να το αντιμετωπίσουμε, με την ενέργεια που ξοδεύουμε για να το αποφύγουμε και όσο κυνηγάμε να το εξαφανίσουμε με τρόπους που αφορούν τον εξωτερικό κόσμο τόσο αυτό θα γίνεται δυνατότερο, γιατί δεν είναι κομμάτι του εξωτερικού κόσμου αλλά του άλλου, αυτού που κρύβεται στα βάθη της ψυχής και του νου μας...

Δοκίμασε κάποτε να μην κάνεις τίποτα γι' αυτό. Άστο να σε κατακλύσει να, γεμίσει την ύπαρξη σου και αφουγκράσου το. Η θλίψη προέρχεται γιατί το κενό αυτό νιώθει την δική σου μοναξιά και θέλει να ξαναγίνει ένα μαζί σου , είναι τα κομμάτια της ύπαρξης σου που ζητάνε επικοινωνία και κατανόηση...μοιάζει σκοτεινό γιατί δεν αφήνεις τα μάτια σου να το δουν, μοιάζει κρύο γιατί δεν αφήνεις να σε αγγίξει η ζέστη του...

Όταν το αφήσεις να σε γεμίσει ,θα δεις ότι δεν είναι κενό. Θα ανακαλύψεις μέσα του αστέρια και ήλιους που δεν θυμόσουν πως υπήρχαν, θάλασσες που θα σε ταξιδέψουν σε μαγικά μέρη, ανέμους που θα στροβιλίζουν την ψυχή σου σε ατέλειωτο χορό .Μην το φοβηθείς , μην το αποφύγεις και μην το παλέψεις. Αγάπησέ το και θα σ' αγαπήσει κι αυτό. Δεν θα σε εγκαταλείψει πια και θα πρέπει να βρεις και ένα άλλο όνομα να του δόσεις , γιατί δεν θα είναι πια κενό...

Πόσο κενό είναι το "κενό";

Μην ξεχνάς ότι το κενό, αν έτσι μόνο μπορείς να το νιώθεις, έχει προοπτικές...

Το κενό σφύζει από ενέργεια.

Βάλτο να κάνει κάτι

Χρησιμοποίησέ το

Κάντο δημιουργία

Το κενό χαρτί είναι το καλύτερο. Μπορείς να ζωγραφίσεις ότι θες

Τα κενά συμπληρώνουν τη μουσική μας.

Αυτό ακριβώς έκανα κι εγώ. Παρατήρησα τα κενά των ανθρώπων αυτών όπου απεικονίζω στους πίνακες μου με μέσο μου τη ζωγραφική, με επιμονή και υπομονή και τα έκανα τέχνη .

Οι ανθρώπινες σχέσεις σήμερα είναι επιφανειακές και χωρίς αισθήματα. Ο γρήγορος ρυθμός εξέλιξης και οι μεγάλες απαιτήσεις της σύγχρονης κοινωνίας έχουν αλλάξει τις αξίες και έχουν απομακρύνει τις καρδιές των ανθρώπων. Υπάρχει ανταγωνισμός σε όλα τα επίπεδα και όλα έχουν υποταχθεί στο κέρδος. Τώρα τα πρόσωπα είναι σκυθρωπά, τα βλέμματα άλλοτε φοβισμένα και άλλοτε καχύποπτα. Δεν είμαστε ικανοποιημένοι παρά μόνο με το ιδανικό και έτσι καταλήγουμε μίζεροι. Το φιλότιμο και η φιλανθρωπία τείνουν να εξαφανιστούν, ειδικά από τις μεγαλουπόλεις»

Ζούμε σε μία εποχή ανατροπών όπου ο καθένας προσπαθεί να βρει τις δικές του αλήθειες ,μέσα σε αυτό το πλαίσιο κάνουμε έναν απολογισμό της ζωής μας και πολλές φορές αναρωτιόμαστε αν οι επιλογές που κάναμε είναι σωστές ,και έχουμε το συναίσθημα ότι δεν κάναμε ή δεν προλάβαμε να κάνουμε όσα θέλουμε. Το κενό σαν έννοια συνάδει με την μετάβαση από ένα καθεστώς σταθερότητας σε ένα καθεστώς πτώσης με την απουσία περιεχομένου ‘κενό αέρος’ με την διακοπή της συνέχειας ενός πράγματος ή μας κατάστασης παραδείγματος χάρη συναισθηματικά κενά .

Στα έργα μου απεικονίζονται άτομα διαφορετικής ηλικίας και φύλλου προσπαθώντας έτσι να προσεγγίσω τη συνολική πορεία της ζωής του ανθρώπου αγγίζοντας ταυτόχρονα τα όρια του πανανθρώπινου ,καθώς ο κάθε άνθρωπος μπορεί να ταυτιστεί με τα πρόσωπα αυτά. Σε κάθε ένα από αυτά τα πρόσωπα κάτι λείπει , όλα αυτά τα πρόσωπα τα γνωρίζω προσωπικά ,συνδέομαι μαζί τους με έναν ισχυρό συναισθηματικό δεσμό και γνωρίζω πολύ ενδόμυχες προσωπικές ιστορίες. Για μένα όλα κάτι συμβολίζουν\_ Η γιαγιά μου μία ζωή που δεν έζησε ,η Δήμητρα το πάθος και το λάθος μέσα από τους άδειους έρωτες ,το παιδί τον βιασμό της αθωότητας ,την βάρβαρη επιβολή της ενηλικίωσης .Τα διακοσμητικά μοτίβα που συχνά απεικονίζονται στα έργα μου ,έχουν σαν σκοπό να αποσυμφορήσουν τον έντονα βαριά συναισθηματικά φορτισμένο χαρακτήρα των έργων αλλά ταυτόχρονα υποδηλώνουν την αγάπη μου προς το καλαίσθητο και την προσήλωσή μου στη λεπτομέρεια .

Κατάλοιπο μιας πολύχρονης στη βυζαντινή τέχνη που εδώ όμως αποκτά ένα εντελώς διαφορετικό χαρακτήρα που τείνει να προσεγγίζει το σύγχρονο .

Επέλεξα μεγάλες διαστάσεις γιατί νιώθω ότι η ψυχή μου ασφυκτιά στις μικρές και εκείνη είναι που κινεί το πινέλο. Ταυτόχρονα ο θεατής νιώθει πως μπορεί να μπει μέσα στον πίνακα, να ενωθεί με τις φιγούρες και να σμίξει μαζί τους μέσα σε ένα κλίμα μίας μαγικής μέθεξης.

Άκουσα κάποιον να αναρωτιέται πού τελειώνει η αλήθεια και πού το όνειρο ή το αντίστροφο ,πιο στα αλήθεια είναι το πραγματικό και πιο το φανταστικό ,και αν η ζωή που ζούμε είναι αληθινή ή όχι. Κάποιοι ποιητές στοχάζονται ότι αυτή η ζωή που ζούμε η καθοριζόμενη απ ’το όριο της γέννησης και του θανάτου ,η τόσο γεμάτη απ ΄ την οδύνη και τον πόνο δεν μπορεί να είναι η αληθινή. Εγώ καλώ το θεατή σε ένα διάλογο πάνω σ’ όλο αυτό δίνοντάς του τη δυνατότητα να ανάγει το κενό στα δικά του βιώματα. Γιατί όπως λένε πολλοί η σιωπή λέει πολύ περισσότερα από δέκα χιλιάδες λέξεις . Το ίδιο ακριβώς και τα κενά…